कमजोर हो रही है गद्दाफी की पकड़ : अमेरिका  
व्हाइट हाउस ने कहा है कि मुअम्मर गद्दाफी की चार दशक से चली आ रही लीबिया की सत्ता पर पकड़ खत्म होती जा रही है।
व्हाइट हाउस ने कहा है कि मुअम्मर गद्दाफी की चार दशक से चली आ रही लीबिया की सत्ता पर पकड़ खत्म होती जा रही है। व्हाइट हाउस प्रवक्ता जे कार्नी ने कहा कि हर तरफ से यही संकेत मिल रहे हैं कि हालात कर्नल गद्दाफी के खिलाफ हैं। उन्होंने कहा कि अब गद्दाफी का बहुत कम इलाके पर कब्जा रह गया है और विद्रोही देश में कई जगह कब्जा कर चुके हैं।   गद्दाफी के पास ईंधन और धन भी नहीं है और अब अंतरराष्ट्रीय समुदाय ने विरोधी सेनाओं द्वारा बनाई गई ट्रांजिशनल नेशनल काउंसिल को मान्यता देना शुरू कर दिया है। एक अमेरिकी अधिकारी ने बताया कि सप्ताहांत मे कज्जाफी के प्रतिनिधियों के साथ अमेरिकी दूतों ने बैठक की , जिसमें कज्जाफी को यह संदेश पहुंचाने की कोशिश की गई कि अब वह पद छोड़ दें।  कज्जाफी ने मंगलवार को कहा था कि वह नाटो के हवाई हमलों और अपने खिलाफ भड़के विदो्रह के दबाव के आगे नहीें झुकेंगे और लीबिया छोड़कर नहीं जाएंगे।